**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**10 ДУГААР САРЫН 29-НИЙ ӨДӨР /БААСАН ГАРАГ/-ИЙН НЭГДСЭН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

|  |  |  |
| --- | --- | --- |
| № | Баримтын агуулга  | Хуудасны дугаар |
|  1. | Хуралдааны товч тэмдэглэл: | 1-3 |
| 2. | Хуралдааны дэлгэрэнгүй тэмдэглэл:  | 4-7 |
| 1.Хуулийн төслүүдийг эцэслэн батлах2.Баталсан хуулиудын эцсийн найруулгыг сонсох | 5-66-7 |

***Монгол Улсын Их Хурлын 2021 оны намрын ээлжит чуулганы***

***10 дугаар сарын 29-ний өдөр /Баасан гараг/-ийн нэгдсэн***

 ***хуралдааны товч тэмдэглэл***

 Улсын Их Хурлын дарга Г.Занданшатар ирц, хэлэлцэх асуудлын дарааллыг танилцуулж, хуралдааныг даргалав.

 *Хуралдаанд ирвэл зохих 76 гишүүнээс 40 гишүүн хүрэлцэн ирж, 52.6 хувийн ирцтэйгээр хуралдаан 10 цаг 05 минутад Төрийн ордны “Их хуралдай” танхимд эхлэв.*

*Чөлөөтэй: Ш.Адьшаа, Ж.Батсуурь, Ж.Бат-Эрдэнэ, Г.Ганболд, Ц.Идэрбат, Л.Оюун-Эрдэнэ, Ж.Сүхбаатар, Б.Энх-Амгалан;*

*Эмнэлгийн чөлөөтэй: Ц.Анандбазар, Д.Сарангэрэл, Ц.Туваан;*

*Тасалсан: С.Амарсайхан, С.Батболд, Х.Ганхуяг, Х.Нямбаатар, Ц.Сэргэлэн, Ч.Ундрам, Ч.Хүрэлбаатар, О.Цогтгэрэл, Н.Энхболд, Ж.Эрдэнэбат;*

*Хоцорсон: П.Анужин-06 минут, Д.Батлут-07 минут, Х.Болорчулуун-06 минут, Ж.Мөнхбат-13 минут, Г.Мөнхцэцэг-05 минут, М.Оюунчимэг-08 минут, Н.Учрал-07 минут, Д.Цогтбаатар-12 минут, Б.Чойжилсүрэн-12 минут, Л.Энх-Амгалан-12 минут.*

Улсын Их Хурлын дарга Г.Занданшатар энэ долоо хоногт төрсөн өдөр нь тохиож байгаа Улсын Их Хурлын гишүүн Х.Болорчулуунд Улсын Их Хурлын гишүүдийн нэрийн өмнөөс баяр хүргэж, эрүүл энх, аз жаргал, сайн сайхныг хүсэн ерөөв.

***Нэг.Хуулийн төслүүдийг эцэслэн батлах***

Хэлэлцэж буй асуудалтай холбогдуулан Шүүхийн шийдвэр гүйцэтгэх ерөнхий газрын дарга Д.Загджав, мөн газрын Хууль тогтоомж, дотоод ажлын хэлтсийн дарга Ц.Очгэрэл, Захиргааны удирдлагын газрын мэргэжилтэн Б.Нямхишиг нар оролцов.

Хуралдаанд Улсын Их Хурлын Тамгын газрын Тэргүүн дэд дарга О.Номинчимэг, Хууль, эрх зүйн газрын дарга Э.Түвшинжаргал, мөн газрын Зөвлөхүүдийн албаны зөвлөх Бад.Баярмаа, Б.Хонгорзул, Ж.Чимгээ, Байнгын хорооны асуудал хариуцсан хэлтсийн Ёс зүй, сахилга хариуцлагын байнгын хороо хариуцсан ахлах зөвлөх Х.Энэбиш, Байгаль орчин, хүнс, хөдөө аж ахуйн байнгын хороо хариуцсан ахлах зөвлөх Н.Наранцогт, референт С.Дунжидмаа нар байлцав.

**1.Монгол Улсын Ерөнхийлөгчийн тухай хуульд өөрчлөлт оруулах тухай хуулийн төсөл**

**Г.Занданшатар:** Монгол Улсын Ерөнхийлөгчийн тухай хуульд өөрчлөлт оруулах тухай хуулийн төслийг эцэслэн батлах санал хураалт явуулъя.

Зөвшөөрсөн: 41

Татгалзсан: 6

Бүгд: 47

87.2 хувь буюу нийт гишүүний олонхын саналаар хууль батлагдлаа.

**2.Шүүхийн шийдвэр гүйцэтгэх тухай хуульд нэмэлт оруулах тухай хуулийн төсөл**

**Г.Занданшатар:** Шүүхийн шийдвэр гүйцэтгэх тухай хуульд нэмэлт оруулах тухай хуулийн төслийг эцэслэн батлах санал хураалт явуулъя.

Зөвшөөрсөн: 44

Татгалзсан: 5

Бүгд: 49

89.8 хувь буюу нийт гишүүний олонхын саналаар хууль батлагдлаа.

**3.Таримал ургамлын үр, сортын тухай /Шинэчилсэн найруулга/ хуулийн төсөл**

**Г.Занданшатар:** Таримал ургамлын үр, сортын тухай хуулийн төслийг эцэслэн батлах санал хураалт явуулъя.

Зөвшөөрсөн: 43

Татгалзсан: 7

Бүгд: 50

86.0 хувь буюу нийт гишүүний олонхын саналаар хууль батлагдлаа.

***Хамт өргөн мэдүүлсэн:***

**Г.Занданшатар:** 1.Таримал ургамлын үр, сортын тухай хууль хүчингүй болсонд тооцох тухай хуулийн төслийг эцэслэн батлах санал хураалт явуулъя.

Зөвшөөрсөн: 42

Татгалзсан: 8

Бүгд: 50

84.0 хувь буюу нийт гишүүний олонхын саналаар хууль батлагдлаа.

2.Тариалангийн тухай хуульд нэмэлт оруулах тухай хуулийн төслийг эцэслэн батлах санал хураалт явуулъя.

Зөвшөөрсөн: 44

Татгалзсан: 6

Бүгд: 50

88.0 хувь буюу нийт гишүүний олонхын саналаар хууль батлагдлаа.

3.Зөрчлийн тухай хуульд нэмэлт, өөрчлөлт оруулах тухай хуулийн төслийг эцэслэн батлах санал хураалт явуулъя.

Зөвшөөрсөн: 43

Татгалзсан: 8

Бүгд: 51

84.3 хувь буюу нийт гишүүний олонхын саналаар хууль батлагдлаа.

4.Зөрчил шалган шийдвэрлэх тухай хуульд нэмэлт оруулах тухай хуулийн төслийг эцэслэн батлах санал хураалт явуулъя.

Зөвшөөрсөн: 42

Татгалзсан: 9

Бүгд: 51

82.4 хувь буюу нийт гишүүний олонхын саналаар хууль батлагдлаа.

5.Улсын тэмдэгтийн хураамжийн тухай хуульд нэмэлт оруулах тухай хуулийн төслийг эцэслэн батлах санал хураалт явуулъя.

Зөвшөөрсөн: 45

Татгалзсан: 6

Бүгд: 51

88.2 хувь буюу нийт гишүүний олонхын саналаар хууль батлагдлаа.

6.Таримал ургамлын үр, сортын тухай хуулийг дагаж мөрдөх журмын тухай хуулийн төслийг эцэслэн батлах санал хураалт явуулъя.

Зөвшөөрсөн: 40

Татгалзсан: 10

Бүгд: 50

80.0 хувь буюу нийт гишүүний олонхын саналаар хууль батлагдлаа.

*Уг асуудлыг 10 цаг 13 минутад хэлэлцэж дуусав.*

***Хоёр.Баталсан хуулиудын эцсийн найруулгыг сонсох***

Монгол Улсын Их Хурлын дарга Г.Занданшатар Монгол Улсын Ерөнхийлөгчийн тухай хуульд өөрчлөлт оруулах тухай, Шүүхийн шийдвэр гүйцэтгэх тухай хуульд нэмэлт оруулах тухай хуулиудын эцсийн найруулгыг танилцуулав. Улсын Их Хурлын гишүүдээс эцсийн найруулгатай холбогдуулан асуулт, санал гараагүй болно. Улсын Их Хурлын гишүүд хуулиудын эцсийн найруулгатай танилцлаа./10:17/

Чуулганы нэгдсэн хуралдаанаар 2 асуудал хэлэлцэв.

Чуулганы нэгдсэн хуралдааны зохион байгуулалтыг Улсын Их Хурлын Тамгын газрын Хууль, эрх зүйн газрын Хуралдаан зохион байгуулах хэлтсийн дарга Г.Агар-Эрдэнэ, мөн хэлтсийн шинжээч М.Номиндулам, С.Энхзаяа нар хариуцан ажиллав.

*Хуралдаан 13 минут үргэлжилж, 76 гишүүнээс 55 гишүүн хүрэлцэн ирж, 72.3 хувийн ирцтэйгээр 10 цаг 18 минутад өндөрлөв.*

**Тэмдэглэлтэй танилцсан:**

ЕРӨНХИЙ НАРИЙН

БИЧГИЙН ДАРГА Л.ӨЛЗИЙСАЙХАН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ ШИНЖЭЭЧ Б.БАТГЭРЭЛ

**МОНГОЛ УЛСЫН ИХ ХУРЛЫН 2021 ОНЫ НАМРЫН ЭЭЛЖИТ ЧУУЛГАНЫ**

**10 ДУГААР САРЫН 29-НИЙ ӨДӨР /БААСАН ГАРАГ/-ИЙН НЭГДСЭН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Г.Занданшатар:** Улсын Их Хурлын гишүүдийн өглөөний амгаланг айлтгая. Ирц танилцуулъя.

Өнөөдөр Жадамбын Бат-Эрдэнэ, Гочоогийн Ганболд, Жамъянхорлоогийн Сүхбаатар нарын гишүүд чөлөөтэй, чөлөө авсан албан ёсоор. Албан бичгээр ирсэн. Адьшаа гишүүн чөлөө авсан. Өвчтэй гурван гишүүн байна. Ингээд 42 гишүүн ирсэн, 52.6 хувийн ирцтэй байна.

Улсын Их Хурлын 2021 оны намрын ээлжит чуулганы 10 дугаар сарын 29-ний өдрийн нэгдсэн хуралдаан нээснийг мэдэгдье.

Чуулганы нэгдсэн хуралдаанаар хэлэлцэх асуудлуудыг танилцуулъя. Хоёр асуудал хэлэлцэнэ.

Нэгдүгээрт, хуулийн төслүүдийг эцэслэн батлах. Цагийг өнөөдөр 10 цагаас хуулийн төслүүд эцэслэн батална гэж зарласан байгаа. Хуулийн төслүүд эцэслэн батална.

Хоёрдугаарт, баталсан хуулиудын эцсийн найруулгыг сонсоно.

Өчигдөр бас их ажил хэрэгч хуралдсан найм, есөн асуудлыг хэлэлцэж дуусгасан байна.

Хуулийн төслүүдийг эцэслэн батална. 39-өөс дээш гишүүн батална. Хууль зүйн болон Байгаль орчин, хүнс, хөдөө аж ахуйн байнгын хороо Монгол Улсын Ерөнхийлөгчийн тухай хуульд өөрчлөлт оруулах тухай, Шүүхийн шийдвэр гүйцэтгэх тухай хуульд нэмэлт оруулах тухай, Таримал ургамал үр, сортын тухай хуулийн шинэчилсэн найруулгын хуулийн төсөл болон хамт өргөн мэдүүлсэн хуулийн төслүүдийг эцэслэн батлах төслийн хувилбаруудыг бэлтгэж гишүүдэд тарааж, эцэслэн батлуулахад бэлэн болсон байна.

Монгол Улсын Их Хурлын чуулганы хуралдааны дэгийн тухай хуулийн 44.3-т долоо хоногийн Баасан гаригийн 10 цагт нэгдсэн хуралдаанаар хуулийн төслийг эцэслэн батлах санал хураалт явуулна. Мөн хуулийн 44.2-т нэгдсэн хуралдаанд хуулийн төслийг эцэслэн батлах санал хураалт явуулах бөгөөд Улсын Их Хурлын нийт гишүүний олонх дэмжсэн бол хууль эцэслэн баталсанд тооцно гэж тус тус заасан.

Ингээд санал хураалт явуулна. Саранчимэг гишүүн суудалдаа сууя.

Эхлээд бүртгэлийн санал хураалт. Өнөөдрийн эхний санал хураалт учраас бүртгэлийн санал хураалт явуулъя.

Тогмидын Доржханд гишүүн 8 минут хоцорлоо. Гишүүд анхааралтай байгаарай. 39-өөс дээш гишүүн баталж байж хууль эцэслэн батлагдсанд тооцохоор Үндсэн хуульд нэмэлт, өөрчлөлт оруулсан. Гомпилдоогийн Мөнхцэцэг гишүүн 9 минут хоцорлоо. Өнөөдөр тасалсан гишүүдийн бүртгэлийг гаргаж, энэ долоо хоногт олон нийтэд зарлаж мэдэгдэнэ. Сахилга хариуцлагын байнгын хорооны дарга Бадмаанямбуугийн Бат- Эрдэнэ, Улсын Их Хурлын тамгын газар энэ долоо хоног, энэ 10 дугаар сарын ирцийг Улсын Их Хурлын хоёр дэд дарга хамт зарлан мэдээлнэ. Улсын Их Хурлын хоёр дэд даргатай Сахилга хариуцлагын байнгын хорооны дарга хамт.

Бүртгэлийн санал хураалт явуулсан. Одоо туршилтын санал хураалт явуулъя. Хууль эцэслэн батлахад оролцох. Алтанхуяг гишүүн хууль батлах санал хураалтад оролцоно шүү. Адъяасүрэн, Алтанхуяг, Баярсайхан, Ганбат зургаан гишүүн. Хууль эцэслэн батлах гэж байхад. Ингээд Монгол Улсын Ерөнхийлөгчийн тухай хуульд Алтанхуяг гишүүн санал хураалт явах гэж байна даа. Та суудалдаа суугаарай. Ач холбогдолтой, энэ Ерөнхийлөгчийн тухай хуульд нэмэлт өөрчлөлт. Норовын Алтанхуяг гишүүн. Болорчулуун гишүүн Хаянгаагийн Болорчулуун гишүүн 10 минут хоцорлоо.

Санал хураалтаа гишүүд бэлдэж байгаарай.

Энэ долоо хоногт төрсөн өдөр нь тохиож байгаа Улсын Их Хурлын гишүүнд мэндчилгээ дэвшүүлье. 10 дугаар сарын 25-нд Улсын Их Хурлын гишүүн Хаянгаагийн Болорчулуун мэндэлсэн байна. Улсын Их Хурлын гишүүн Хаянгаагийн Болорчулуунд төрсөн өдрийн мэнд хүргэж, Монгол төрийн эрхэм түшээ, ард түмнийхээ элч болсон танд болон танай гэр бүлд Улсын Их Хурлын гишүүдийнхээ нэрийн өмнөөс эрүүл энх, аз жаргал, сайн сайхныг хүсэн ерөөе.

**Нэг.Хуулийн төслүүдийг эцэслэн батлах**

1.Монгол Улсын Ерөнхийлөгчийн тухай хуульд өөрчлөлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

41 гишүүн дэмжиж, хууль эцэслэн батлагдлаа.

2.Шүүхийн шийдвэр гүйцэтгэх тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

44 гишүүн дэмжиж, Шүүхийн шийдвэр гүйцэтгэх тухай хуульд нэмэлт, өөрчлөлт оруулах тухай хууль эцэслэн батлагдаж байна.

3.Таримал ургамлын үр, сортын тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

43 гишүүн дэмжиж, энэ хууль эцэслэн батлагдлаа.

Байгаль орчин, хүнс, хөдөө аж ахуйн байнгын хорооны дарга Болорчулууны санаачилсан хууль.

***Хамт өргөн мэдүүлсэн:***

1.Таримал ургамлын үр, сортын тухай хууль хүчингүй болсонд тооцох тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

42 гишүүн дэмжиж, хууль эцэслэн батлагдлаа. Ёндонпэрэнлэй Баатарбилэг гишүүн санал хураалт явж байгаад битгий үймүүлээд суугаарай.

2.Тариалангийн тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

Мөнхөөгийн Оюунчимэг гишүүн 14 минут хоцорлоо.

44 гишүүн дэмжиж, Тариалангийн тухай хуульд нэмэлт оруулах тухай хуулийн төсөл эцэслэн батлагдлаа.

3.Зөрчлийн тухай хуульд нэмэлт, өөрчлөлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

43 гишүүн дэмжиж, хууль эцэслэн батлагдлаа.

Адъяасүрэн, Баярсайхан, С.Ганбаатар, Ганбат, Жавхлан, Одонтуяа гишүүдээ эсрэг гараад байгаа юм.

4.Зөрчил шалган шийдвэрлэх тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

Сайнхүүгийн Ганбаатар,Амгалангийн Адъяасүрэн хоёр гишүүн кнопоо дараарай. Санал хураалт явуулж байхад хошуу холбоод сууж байгаа юм.

42 гишүүн дэмжиж, хууль эцэслэн батлагдлаа.

5.Улсын тэмдэгтийн хураамжийн тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёоллоор санал хураалт явуулъя.

45 гишүүн дэмжиж, хууль эцэслэн батлагдлаа.

6.Улсын тэмдэгтийн хураамжийн тухай хуульд нэмэлт оруулах тухай хуулийн төслийг эцэслэн баталъя гэсэн саналын томьёолоор санал хураалт явуулъя.

40 гишүүн дэмжиж, хууль эцэслэн батлагдлаа.

Улсын тэмдэгтийн хураамжийн тухай хууль эцэслэн батлагдлаа.

6.Таримал ургамлын үр, сортын тухай хуулийг дагаж мөрдөх журмын тухай хуулийг хуулийн төслийг эцэслэн баталъя гэсэн саналын томьёоллоор санал хураалт явуулъя.

40 гишүүн дэмжиж, хууль эцэслэн батлагдлаа.

Хуулийн төслүүд эцэслэн батлагдлаа. Гишүүд, ажлын хэсэгт баярлалаа. Энэ хуулийг эцэслэн батлах бүх шатны бэлтгэлийг хангуулах чиглэлээр Байгаль орчин, хүнс, хөдөө аж ахуйн байнгын хороо, Төрийн байгуулалтын байнгын хороо идэвх чармайлт гаргаж их сайн ажиллалаа. Ер нь хууль эцэслэн батлагдана гэдэг бол Хууль зүйн байнгын хороо, Шүүхийн шийдвэр, хууль дээр Хууль зүйн байнгын хороо ажилласан л даа.

Хууль эцэслэн батлах бол хуулийн бүх шатанд мэтгэлцээн өрнөж, эерэг, сөрөг санал өгөх бол нэг хэрэг. Хууль эцэслэн батална гэдэг бол Улсын Их Хурлын гишүүний эрхэм үүрэг юм. Ингээд хуулийн төслүүд эцэслэн батлагдлаа.

Дараагийн асуудалд орно.

**Хоёр.Баталсан хуулиудын эцсийн найруулгыг сонсоно**

1.Монгол Улсын Ерөнхийлөгчийн тухай хуульд өөрчлөлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулгыг сонссонд тооцлоо.

2.Шүүхийн шийдвэр гүйцэтгэх тухай хуульд нэмэлт оруулах тухай хуулийн эцсийн найруулга дээр саналтай гишүүн байна уу? Алга байна. Эцсийн найруулгыг сонссонд тооцлоо.

Өчигдөр үндсэндээ нэлээн шахуу ажил хэрэгч хуралдаад есөн асуудал хуралдаж шийдвэрлэсэн.

Тэгээд өнөөдрийн нэгдсэн хуралдаанаар хэлэлцэх асуудал дууссан тул хуралдаан өндөрлөснийг мэдэгдье.

Одоо үдээс хойш төсвийн зургаан ажлын дэд ажлын хэсэг байгуулагдсан байгаа. Чимэдийн Хүрэлбаатар сайд, одоо төсвийн ажлын хэсгүүд, хуралдана. Даргын дэргэдэх зөвлөл одоо шууд хуралдана. Байнгын хорооны дарга нар манай өрөөнд цуглацгаая.

ДУУНЫ БИЧЛЭГЭЭС ХУРАЛДААНЫ

ДЭЛГЭРЭНГҮЙ ТЭМДЭГЛЭЛ БУУЛГАЖ,

ХЯНАСАН: ШИНЖЭЭЧ                                                                   Б.БАТГЭРЭЛ